Diari Oficial de la Generalitat Valenciana


Sumari del DOGV 3874, del 09-11-2000 (2000/8508)

Notificació de la sanció dictada en l'expedient sancionador de multes número 03/2000/0001.
------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8508


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sanció dictada en l'expedient sancionador de multes número 03/2000/0001. [2000/S8508]
  
De conformitat amb allò acordat per aquesta Secretaria General, i a l'empara del que disposa l'article 59.4, de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es procedeix a notificar al senyor Ramón Sánchez Esteve, amb últim domicili conegut a la carretera Elx - Crevillent, km 53 de la localitat d'Elx, acord d'iniciació I-2000/0001, de data 27 de juny de 2000, dictat en l'expedient sancionador que s'està tramitant en el Servei d'Espectacles i Establiments Públics:
  
«Vista la denúncia formulada per la Unitat Provincial de Policia de la Comunitat Valenciana i realitzades les actuacions prèvies pertinents, de conformitat amb allò que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels fets següents:
  
Haver-se comprovat, en inspecció realitzada per la Unitat Provincial de Policia, adscrita a la Comunitat Valenciana, a Alacant, que el dia 31 de desembre de 1999, a les 21.30 hores, l'establiment denominat Restaurant La Alacena del Flare, siti en la carretera Elx - Crevillent, km 53, es trobava obert al públic preparant la sopar-ball de Fi d'Any, amenitzada amb orquestra, mancant de llicència municipal d'obertura.
  
Podent constituir els referits fets una infracció qualificada de molt greu, tipificada en l'article 23.a de la Llei 2/1991, d'Espectacles, Establiments Públics i Activitats Recreatives, la sanció de la qual ve determinada en l'article 26.c) de la citada Llei, el qual estableix:
  
Les faltes molt greus se sancionaran amb una multa en quantia de 1.000.001 a 11.520.926 de pessetes, suspensió d'autorització en matèria de locals o recintes, instal·lacions o serveis, per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del Registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000 pessetes (6,160.37 euros) i clausura del local de referència.
  
Tot això sense perjudici del que resulte de la instrucció, sent òrgan competent per a la resolució del present expedient el conseller de Justícia i Administracions Públiques, en virtut d'allò que disposa l'article 29 de la Llei 2/1991, de la Generalitat Valenciana d'Espectacles, Establiments Públics i Activitats Recreatives.
  
A la vista d'allò que disposen l'article 31, de la citada Llei 2/1991, de la Generalitat Valenciana; articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i allò establit en el Reial Decret 1398/93, de 4 d'agost, s'acorda:
  
La incoació del corresponent expedient sancionador contra el senyor Ramón Sánchez Esteve, per presumpta infracció de l'article 23.a, de la Llei 2/1991, i se li comunica que d'acord amb allò que disposa l'article 8.1 del Reial Decret 1398/93, podrà reconéixer voluntàriament la seua responsabilitat, en el cas de la qual es resoldrà el procediment amb la imposició de la sanció que procedisca.
  
Així mateix, s'acorda nomenar instructor i secretari de l'expedient sancionador, al senyor Manuel Saiz Blanco i la senyora Mª del Pilar González Martínez, respectivament, als qui se'ls notificarà en forma aquest nomenament, així com als inculpats, de conformitat amb allò establit en l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993. Per a que en qualsevol moment del procediment puguen ser objecte de recusació, a tenor d'allò que disposen els articles 28 i 29 del la citada Llei 30/1992, de Règim Jurídic de les Administracions Públiques i del Procediment Administratiu Comú.
  
En virtut d'allò establit en l'article 16.1, del Reial Decret 1.398/1993, se li concedeix un termini de 15 dies, comptadors a partir de l'endemà de la notificació del present acord, perquè aporte quantes al·legacions, documents o informacions estime convenients, i se li comunica que de no efectuar al·legacions sobre el contingut de la iniciació del procediment en dit termini, el present acord podrà ser considerat Proposta de Resolució, amb els efectes previstos en els articles 18 i 19 del Reial Decret 1398/93».
  
I perquè en servisca de notificació a l'interessat, mencionat anteriorment, s'expedeix el present edicte.